KOMISIJOS SPRENDIMAS
2007 m. birželio 11 d.
iš dalies keičiantis Sprendimą 2007/31/EB, nustatantį pereinamąsias priemones kai kurių mėsos ir pieno sektoriaus produktų, kuriems taikomas Europos Parlamento ir Tarybos reglamentas (EB) Nr. 853/2004, siuntimui iš Bulgarijos į kitas valstybes nares
(pranešta dokumentu Nr. C(2007) 2386)
(Tekstas svarbus EEE)
(2007/398/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Bulgarijos ir Rumunijos stojimo aktą, ypač į jo 42 straipsnį,
atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
kadangi:
(1)
Komisijos sprendime 2007/31/EB (2) nustatomos pereinamosios priemonės kai kurių mėsos ir pieno sektoriaus produktų, nurodytų 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus, III priede, siuntimui iš Bulgarijos į kitas valstybes nares (3). Šie produktai gali būti siunčiami iš Bulgarijos, tik jei yra pagaminti sprendimo priede išvardytose perdirbimo įmonėse.
(2)
Sprendimas 2007/31/EB (4) iš dalies pakeistas Komisijos sprendimu 2007/213/EB siekiant Bulgarijos valdžios institucijų prašymu iš Sprendimo 2007/31/EB priedo sąrašo išbraukti tam tikras įmones.
(3)
Kad galėtų įvertinti perdirbimo įmonių situaciją, 2007 m. kovo 12-23 d. Maisto ir veterinarijos tarnyba (MVT) įvykdė Bulgarijoje naują misiją.
(4)
Padedant Maisto ir Veterinarijos tarnybai (MVT), Bulgarija atlieka visų šių sektorių perdirbimo įmonių vertinimą. Dėl to Bulgarija paprašė į Sprendimo 2007/31/EB priedo sąrašą įtraukti tam tikras įmones. Bulgarijos valdžios institucijos užtikrino, kad šiuo metu šios įmonės visiškai atitinka Bendrijos reikalavimus. Todėl reikėtų atitinkamai atnaujinti priedo sąrašą. Siekiant aiškumo tikslinga jį pakeisti šio sprendimo priedu.
(5)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2007/31/EB priedo tekstas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2007 m. birželio 11 d.